Casimiro Vilares Quintana

Casimiro Vilares Quintana,En ocasións transcrito como Casimiro Villares Quintana coñecido como Barraqueiro, nado en Becerreá cara a 1912 e finado en Xixón o 26 de febreiro de 1942, foi un mestre e guerrilleiro antifranquista galego.

 Traxectoria 
Estudou maxisterio na Escola Normal de Santiago de Compostela, rematando en 1931.El Ideal Gallego, 4-11-1931, p. 8. Foi mestre interino en Neira de Xusá (1932-1933). En 1936 era mestre interino na Horta (Agüeira). Co golpe de Estado do 18 de xullo de 1936 fuxiu. Foi destituído como mestre en setembro.La Voz de la Verdad, 6-9-1936, p. 2.

Encartado na causa 853/37 por rebelión e roubo a man armada, foi reclamado polo Xulgado Militar de Lugo en agosto de 1937.BOP Lugo, 23-8-1937. p. 2. Foi reclamado polo xuíz de Becerreá na instrución do expediente da Comisión Provincial de Incautación de Bens en decembro de 1937.BOP Lugo, 11-12-1937, p. 2. Volveu ser reclamado polo xuíz militar de Lugo acusado de auxilio á rebelión na causa 304/39 xunto con Antonio Ulloa Regueiro en abril de 1939.BOP Lugo, 20-4-1939, p. 3. Volveron ser reclamados polo Xulgado Militar de Lugo en xuño de 1939.BOP Lugo, 16-6-1939. p. 2. Como resultado do proceso de depuración do maxisterio foi separado do servizo e baixa na escala en febreiro de 1940.BOP Lugo, 20-2-1940. p. 2. Foi detido en 1940, ingresando na cadea de Lugo o 9 de febreiro. Foi trasladado ao cárcere de Oviedo o 25 de novembro de 1940. Xulgado en Xixón foi condenado a morte e fusilado o 26 de febreiro de 1942.Víctimas de 1942 - Fosa Común de Oviedo
 Notas 

 Véxase tamén 
 Ligazóns externas 
 Ficha en Represión franquista en Lugo

Categoría:Profesores de Galicia
Categoría:Guerrilleiros antifranquistas de Galicia
Categoría:Nados en Becerreá
Categoría:Nados en 1912
Categoría:Finados en 1942